**ประกาศจากคณะผู้จัดงาน**

**งาน Thailand LAB INTERNATIONAL และ Bio Asia Pacific ยืนยันจัดงานตามกำหนดเดิม**

24 พฤษภาคม 2564 (กรุงเทพ ประเทศไทย)

ทางคณะผู้จัดงานหวังเป็นอย่างยิ่งว่า ทุกท่านมีสุขภาพร่างกายแข็งแรงและสามารถดำเนินธุรกิจได้อย่างราบรื่นในช่วงสภาวะวิกฤตเช่นนี้ ประกาศฉบับนี้ ทางผู้จัดงานฯ ต้องการรายงานความคืบหน้าเกี่ยวกับการเตรียมความพร้อมการจัดงาน Thailand LAB INTERNATIONAL และ Bio Asia Pacific 2021 ในปีนี้

**ทางบริษัท วีเอ็นยู เอเชีย แปซิฟิค จำกัด พร้อมด้วยพันธมิตรอย่าง** **สมาคมการค้าวิทยาศาสตร์และเทคโนโลยี (STTA) และ ศูนย์ความเป็นเลิศด้านชีววิทยาศาสตร์ (องค์การมหาชน) หรือ TCELS พร้อมแสดงความเชื่อมั่นและยืนยันในการจัดงาน Thailand LAB INTERNATIONAL 2021 และ Bio Asia Pacific 2021 ตามกำหนดการเดิม ระหว่างวันที่ 1-3 กันยายน 2564 ณ ศูนย์นิทรรศการและการประชุมไบเทค (BITEC) กรุงเทพฯ** โดยได้มีการเปิดระบบลงทะเบียนล่วงหน้าอย่างเป็นทางการไปแล้วสำหรับงาน Thailand LAB INTERNATIONAL ในส่วนของงาน Bio Asia Pacific ระบบจะเปิดให้ลงทะเบียนในช่วงต้นเดือนกรกฎาคม เป็นต้นไป

จากการประเมินสถานการณ์ของประเทศไทยในปัจจุบัน พบว่าในขณะนี้มีผู้ได้รับการฉีดวัคซีนแล้วเป็นจำนวน 2.9 ล้านคน – รวมตัวเลขจากผู้ได้รับวัคซีนทั้งหนึ่งและสองโดส (ข้อมูล ณ วันที่ 23 พฤษภาคม 2564) [[1]](#endnote-1) และทางภาครัฐจะดำเนินการฉีดวัคซีนให้กับประชาชนทั่วไปโดยเริ่มทยอยฉีดวัคซีนในเดือนมิถุนายนเป็นต้นไป โดยในชุดแรกนี้จะเป็นการใช้วัคซีนป้องกันโรคโควิด19 จากแอสตราเซเนกา (AstraZeneca) จำนวน 6 ล้านโดส ซึ่งผลิตโดยบริษัทผลิตยาภายในประเทศ คือบริษัท สยามไบโอไซเอนซ์ (Siam Bioscience) ที่ปัจจุบันได้รับการรับรองจากสำนักงานคณะกรรมการอาหารและยาสำหรับการผลิตวัคซีนดังกล่าวและผ่านการทดสอบตามมาตรฐานและผ่านการทดสอบคุณภาพโดยห้องปฏิบัติการของแอสตราเซเนกาแล้ว ซึ่งวัคซีนป้องกันโควิด 19 แอสตราเซเนกาชุดแรกที่ผลิตโดยบริษัทสยามไบโอไซเอนซ์จะถูกส่งมอบให้แก่รัฐบาลประเทศไทยภายในเดือนมิถุนายน 2564 นี้

ตามกำหนดการของทางภาครัฐ วัคซีนล็อตใหญ่จำนวนกว่า 10 ล้านโดสจะถูกส่งมอบให้เพิ่มขึ้นในระหว่างเดือนมิถุนายนและเดือนกันยายน ในส่วนของวัคซีนล็อตสุดท้ายอีกจำนวน 5 ล้านโดสจะถูกจัดภายส่งในเดือนธันวาคมปีนี้ ซึ่งนอกเหนือจากวัคซีนปริมาณ 63 ล้านโดส (วัคซีนจากแอสตราเซเนกา 61 ล้านโดส และจากซีโนแวค 2 ล้านโดส) ในขณะนี้ทางรัฐบาลอยู่ระหว่างการดำเนินการจัดหาวัคซีนเพิ่มเติมอีก 37 ล้านโดสให้ได้ครบภายในปีนี้ ซึ่งคาดว่าจะได้รับเพิ่มเติมจำนวน 5 – 10 ล้านโดสจากผู้ผลิตวัคซีนรายอื่นไม่ว่าจะเป็นบริษัท Pfizer, Sputnik V, Johnson & Johnson Sinovac, หรือจาก Moderna, Sinopharm และ Bharat [[2]](#endnote-2)’[[3]](#endnote-3)

โดยมีการเปิดให้ลงทะเบียนเข้ารับการฉีดวัคซีนดำเนินการมาตั้งแต่วันที่ 1 พฤษภาคม 2564 และเริ่มดำเนินการฉีดวัคซีนตั้งแต่วันที่ 7 มิถุนายน 2564 ให้สำหรับกลุ่มเสี่ยงที่ประกอบด้วย กลุ่มผู้สูงอายุ 60 ปีขึ้นไปและกลุ่มผู้ป่วย 7 กลุ่มโรคเรื้อรัง และจะเริ่มเปิดลงทะเบียนการเข้ารับฉีดวัคซีนให้กับกลุ่มอื่น หรือกลุ่มผู้มีอายุระหว่าง 18-59 ปี ในเดือนกรกฎาคม 2564 [[4]](#endnote-4) โดยเริ่มดำเนินการฉีดในเดือนสิงหาคมเป็นต้นไป ซึ่งทางรัฐบาลคาดว่าการทยอยฉีดวัคซีนทั่วประเทศให้แล้วเสร็จภายใน 4 ถึง 7 เดือน โดยมีเป้าหมายในฉีดวัคซีนให้ครอบคลุม 70% ของประชากรทั้งประเทศ หรือ ประมาณ 50 ล้านคนภายในสิ้นปีนี้[[5]](#endnote-5)

ด้วยปริมาณผู้ได้รับการฉีดวัคซีนอย่างเป็นทางการที่เพิ่มขึ้นอย่างต่อเนื่องตั้งแต่เดือนมิถุนายนเป็นต้นไป ทางคณะผู้จัดงานเชื่อมั่นเป็นอย่างยิ่งว่าสถานการณ์การระบาดของโรคโควิด 19 ในประเทศไทยจะกลับมาดีขึ้นอย่างรวดเร็วและมีความปลอดภัยมากเพียงพอในการจัดกิจกรรมต่างๆ ดังนั้น ผู้จัดงานฯ จึงมีความมั่นใจว่าจะสามารถ**จัดงาน** **Thailand LAB INTERNATIONAL 2021 และงาน Bio Asia Pacific 2021 ได้ตามกำหนดเดิม ระหว่างวันที่ 1-3 กันยายน 2564** แต่ทว่าสำหรับผู้ประกอบการจากต่างประเทศอาจจะยังไม่สามารถเดินทางมาเข้าร่วมงานได้เนื่องจากข้อจำกัดทางการเดินทางระหว่างประเทศยังคงประกาศบังคับใช้อย่างต่อเนื่อง ผู้จัดงานฯ จึงได้มีการนำเสนอ (**Virtual Exhibitor Package**) ผ่านแฟลตฟอร์มออนไลน์สำหรับ Exhibitor ที่ต้องการเข้าร่วมงาน โดยจะเป็นลักษณะของ Vitural Exhibition สำหรับงาน Thailand LAB INTERNATIONAL และ Bio Asia Pacific เพื่อตอบสนองความต้องการที่หลากหลายและเพิ่มมูลค่าและประสบการณ์ใหม่ให้กับผู้ประกอบการได้ประโยชน์สูงสุดผ่านแพลตฟอร์มออนไลน์ที่มีการพัฒนาใหม่ทั้งหมดเพื่อให้มีประสิทธิภาพสูงสุด

โดยแพลตฟอร์มออนไลน์นี้จะเปิดโอกาสให้ผู้เข้าร่วมงานและผู้จัดแสดงสินค้าภายในงาน Thailand LAB INTERNATIONAL และงาน Bio Asia Pacific สามารถลงทะเบียนล่วงหน้าผ่านระบบออนไลน์ เรียนรู้ข้อมูลเพิ่มเติมเกี่ยวกับงาน เข้าชมงานนิทรรศการแบบออนไลน์ผ่าน virtual exhibition ตลอดจนเข้าร่วมการสัมมนาและจับคู่เจรจาธุรกิจกับกลุ่มผู้ซื้อผ่านทาง Online Business Matching ซึ่งขณะนี้ทางผู้จัดงานฯ กำลังพัฒนาระบบต่างๆบนแพลตฟอร์มออนไลน์ให้ดียิ่งขึ้นและจะเปิดพร้อมใช้งานได้ภายในเดือนกรกฎาคม 2564 ยิ่งไปกว่านั้น ทาง Thailand LAB INTERNATIONAL และ Bio Asia Pacific ภูมิใจที่จะนำเสนองานสัมมนาออนไลน์ (Webinar) ทุกเดือน เริ่มตั้งแต่เดือนพฤษภาคมจนถึงเดือนสิงหาคม 2564 ด้วยเนื้อหาที่สอดคล้องกับสถานการณ์ และนวัตกรรมรวมถึงทิศทางใหม่ๆ สำหรับห้องปฏิบัติการทางวิทยาศาสตร์และชีววิทยาศาสตร์ในปัจจุบัน

**ทางผู้จัดงาน Thailand LAB INTERNATIONAL และงาน Bio Asia Pacific พร้อมกับสมาคมการค้าวิทยาศาสตร์และเทคโนโลยี (STTA) และศูนย์ความเป็นเลิศด้านชีววิทยาศาสตร์ (TCELS) ขอให้ความเชื่อมั่นว่ามาตรการความปลอดภัยสูงสุดจะถูกนำมาใช้ในการจัดเตรียมงานอย่างเคร่งครัด ตลอดช่วงเวลาของการจัดงาน ระหว่างวันที่ 1-3 กันยายน 2564 ณ ศูนย์นิทรรศการและการประชุมไบเทค (BITEC)** ให้สร้างความมั่นใจให้กับผู้ร่วมงานทุกท่านที่ตั้งใจเข้าร่วมงานนี้ **พร้อมทั้งมีการจัดเตรียมระบบรักษาความสะอาดและความปลอดภัยขั้นสูงครอบคลุมทั่วบริเวณการจัดงาน**ที่เกิดจากความร่วมมือกับสถานที่จัดงาน โดยมีมาตรการที่สำคัญยังคงบังคับใช้ ไม่ว่าจะเป็น การสวมหน้ากากอนามัยตลอดเวลา, สแกนเข้า-ออกงานด้วยแอพพิเคชั่น ไทยชนะ รวมถึงมีการทำความสะอาดและฆ่าเชื้อโรคในจุดที่สำคัญอย่างสม่ำเสมอ การจำกัดปริมาณผู้เข้าร่วมงาน 1:4 ต่อตารางเมตรภายในโถงการจัดงานและห้องประชุม การเว้นระยะระหว่างกัน ล้างมือด้วยเจลแอลกฮอลก์ หรือ สบู่อย่างสม่ำเสมอตามข้อกำหนดของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ดังเช่นครั้งล่าสุดที่สามารถควบคุมมาตรการได้อย่างมีประสิทธิภาพและความปลอดภัยสูงสุดสำหรับผู้เข้าร่วมงานทุกท่านเช่นเคย

**ลงทะเบียนล่วงหน้าได้ทาง** [**www.zipeventapp.com/e/Thailand-LAB-INTERNATIONAL-2021**](http://www.zipeventapp.com/e/Thailand-LAB-INTERNATIONAL-2021)

สอบถามข้อมูลเพิ่มเติมได้ทางเว็บไซต์ [www.thailandlab.com](http://www.thailandlab.com) หรืออีเมล์ thailandlab@vnuasiapacific.com

1. <https://ddc.moph.go.th/vaccine-covid19/> [↑](#endnote-ref-1)
2. <https://www.bangkokpost.com/thailand/general/2112755/siam-bioscience-produced-astrazeneca-vaccine-passes-quality-testing> [↑](#endnote-ref-2)
3. <https://www.tatnews.org/2021/05/thailand-reopening-roadmap-goes-ahead-amid-covid-19-vaccine-rollout/> [↑](#endnote-ref-3)
4. <https://news.thaipbs.or.th/content/303869> [↑](#endnote-ref-4)
5. <https://thestandard.co/number-of-people-who-get-vaccination-in-thailand-200564/> [↑](#endnote-ref-5)